# Referat fra styremøte i fylkeslaget for Troms og Finnmark 23.2.2022

Tilstede: Unn-Tove, Carl Erik, Janne, Jelena og Andreas

Forfall: Stian

Dagsorden:

1. Orienteringer
2. Hendelser fremover
3. Eventuelt
4. **orienteringer**

Leder oppsummerte kort de sentrale diskusjonene på fylkesledermøter og i møter mellom fylkesledere og sekretariat og ledelse i møter i desember 2021 og januar. Diskusjonen knytter seg særlig til fylkeslagenes berettigelse og samhandling med øvrige organisasjon. Bakteppet er forrige landsmøte og arbeidet som ble gjort i forkant av organisasjonsutvalget, hvor Carl-Erik deltok. Fra sentralt hold blir det både kommunisert at dagens organisering ligger fast, som formidlet i møte mellom fylkeslag og leder/nestleder i juni. Samtidig har hovedstyret nedsatt et utvalg og arbeid med organisasjonsendring.

Konkret er særlig diskusjonen i dag konsentrert om valg av delegater til landsmøtet. Hovedstyret og sekretariatet ønsker digitale valg, i etterkant av fylkeslagenes årsmøter (referat fra hovedstyrets siste møte vedlagt).

De fleste fra fylkeslaget deltok i workshop som alle medlemmene var inviter til 19.1., for å gi innspill til dette arbeidet 19.1. Det ble ledet av sekretariatet, som med henvisning til medlemsundersøkelsen klart ga uttrykk for at fylkeslaget ikke var et ledd i organisasjonen som var vurdert som nyttig eller viktig av medlemmene. Det er gjennomgående lav deltakelse på fylkeslagenes arrangementer. For øvrig var det fylkeslagets styre og deltaker fra arbeidsgruppen som førte ordet i hovedsak. Det var enighet om at digitale arrangement ga lavere terskel for å delta, og at digitale men også fysiske arrangementer i regi av fylkeslag kan bidra til å styrke følelsen av faglig tilhørighet. Men dette kan gjerne suppleres av andre lokale eller nasjonale nettverk. Vårt fylkeslag har så store geografiske avstander at digitale arrangement er viktig.

Spørsmålet nå er hvorvidt det vil foreslås større endringer i organisasjonen ved neste landsmøte.

1. **Arrangementer fremover**

Det organiseres opplæring for fylkeslagene i mars, Unn-Tove og Andreas deltar digitalt på samling 2. mars. De oppgitte tidspunkt passet ikke for noen av de andre.

Andreas vil delta på fylkesledermøte 4. mars, hvor valgt og saker til landsmøtet vil være hovedtema.

* Carl Erik viste til vedtektenes § 7 og at valgt av delegater skal foretas på fylkeslagenes årsmøter. Det er kun landsmøtet som kan endre vedtektene. Hovedstyrets tolkning av at § 4 går foran § 7 støttes ikke. Alle styremedlemmene støttet dette. Andreas ble gitt klart mandat om å understreke betydningen av dette på FLM 4.3.
* Vi kan gjennomføre valg digitalt, men det skal skje av og på årsmøtet.

Flere vil delta på tariffkonferansen 9-10. mars.

Leder viste til invitasjon om fylkesledersamling og møter med hovedstyret 28-30. mars. Han er selv forhindret fra å delta, og har sendt invitasjon videre til styremedlemmene. Dessverre passer heller ikke dette for noen andre.

Sekretariatet har kontaktet leder på mail, og informert om at de vil arrangere et møte om arbeidsmarked og karriere i Tromsø 5. mai.

1. **Eventuelt**

Unn-Tove viste til at Troms og Finnmark fylkeskommune nå vil splittes opp, og at det bør forberedes en sak om eventuelt å fortsette som samlet fylkeslag etter 2022 også.

Når det er planlagt så mange arrangementer frem mot sommeren, ser ikke fylkeslaget at det er behov for eller mulig å stå for egne medlemsrettede arrangementer i tillegg.

Vi vil arrangere årsmøte ca samme tid som i fjor, dvs 10. juni (uke 23/24). Forberedelsene, inkludert styremøte, må starte av april. Årsmøtepapirene skal sendes ut 6 uker før møtet, altså 17/18 som er slutten av april/begynnelsen av mai.